
A pacta sunt servanda jogelv alkalmazásáról és a szerződések körülményeiben beállt előre nem látható változások joghatásairól az új Ptk. értelmében

A szerződéseket a polgári és gazdasági tevékenység elengedhetetlen részének tekintik, tehát mind jogi, mind gazdasági vonatkozásban kulcsfontosságú elméleti és gyakorlati szerepük van, ezért ezen a területen eszközölt új rendelkezések is különös fontossággal bírnak. A tanulmány a szerződések kötelező erejéről szól, illetve a körülményekben beálló lényeges változásokat elemzi (előre nem láthatóság elve) elméleti szempontból, illetve a gyakorlati következményeket, amiket ezek a jogintézmények szabályoznak az új Ptk. rendelkezései alapján. Az új Ptk. által szabályozott előre nem láthatóság elve a román polgári törvénykezésben nagy kihívást jelent. Az elv célja, hogy életképes megoldásokat találjon olyan esetekben, mikor a szerződés megkötése után a felek bármelyikének körülményeiben olyan lényeges változás áll be, amely miatt a szerződés teljestése nem várható el. Ez az elmélet tulajdonképpen eszköz a XXI. századi jogi és gazdasági kihívások összehangolására.



